
INFORMACIJA ASMENIMS IR ŠEIMOMS, PAGEIDAUJANTIEMS GAUTI VALSTYBĖS IŠ DALIES KOMPENSUOJAMĄ BŪSTO KREDITĄ IR SUBSIDIJĄ VALSTYBĖS IŠ DALIES KOMPENSUOJAMO BŪSTO KREDITO DALIAI APMOKĖTI

1. Asmenys (jei kreipiasi šeima, vienas iš pilnamečių šeimos narių) dėl valstybės iš dalies kompensuojamo būsto kredito ir subsidijos gavimo, Prašymų suteikti paramą būstui įsigyti ar išsinuomoti nagrinėjimo tvarkos aprašu, patvirtintu Lietuvos Respublikos socialinės apsaugos ir darbo ministro 2015 m. balandžio 10 d. įsakymu Nr. A1-195 „Dėl prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“, nustatyta tvarka su prašymu gauti valstybės iš dalies kompensuojamą būsto kreditą ir subsidiją (toliau – Prašymas) kreipiasi į Šakių rajono savivaldybės administraciją. Kartu su prašymu pateikiami dokumentai, reikalingi teisei į paramą būstui įsigyti nustatyti.
Prašymai gauti valstybės iš dalies kompensuojamą būsto kreditą ir (ar) subsidiją priimami Socialinės apsaugos ir darbo ministerijai savo interneto svetainėje paskelbus kvietimą teikti prašymus suteikti paramą būstui įsigyti.  
2. Parama būstui įsigyti teikiama vadovaujantis Lietuvos Respublikos paramos būstui įsigyti ar išsinuomoti įstatymu (toliau – Įstatymas), Lietuvos Respublikos Vyriausybės 2015 m. balandžio 1 d. nutarimu Nr. 325 „Dėl valstybės iš dalies kompensuojamų būsto kreditų teikimo ir subsidijų valstybės iš dalies kompensuojamų būsto kreditų daliai apmokėti teikimo tvarkos aprašo patvirtinimo“ ir Lietuvos Respublikos socialinės apsaugos ir darbo ministro 2022 m. balandžio 12 d. įsakymu Nr. A1-267 „Dėl valstybės iš dalies kompensuojamų būsto kreditų teikimo ir subsidijų valstybės iš dalies kompensuojamų būsto kreditų daliai apmokėti teikimo tvarkos aprašo patvirtinimo“.   
3. Teisę į valstybės iš dalies kompensuojamą būsto kreditą turi asmenys ir šeimos Lietuvos Respublikos gyvenamosios vietos deklaravimo įstatyme nustatyta tvarka gyvenamąją vietą yra deklaravę Šakių rajono savivaldybėje (šeimos atveju – vieno iš šeimos narių pasirinktinai), o jeigu asmuo deklaruotos gyvenamosios vietos neturi – yra įtrauktas į gyvenamosios vietos neturinčių asmenų apskaitą Šakių rajono savivaldybėje, ir:
3.1. kurių Gyventojų turto deklaravimo įstatyme nustatyta tvarka deklaruoto turto vertė ir pajamos, pagal Piniginės socialinės paramos nepasiturintiems gyventojams įstatymo 17 straipsnį įskaitomos į asmens ar šeimos gaunamas pajamas, neviršija Įstatymo 11 straipsnio 1 dalyje nustatytų pajamų ir turto dydžių: 

	
	
	
	Eur

	1.
	1-o asmens be šeimos
	Pajamos -106 VRP
Turtas-129 VRP
	24 698,00

	
	
	
	30 057,00

	
	
	
	

	2.
	2-jų asmenų šeimos
	Pajamos - 148 VRP
	34 484,00

	
	
	Turtas – 262 VRP
	61 046,00

	
	
	
	

	3.
	3-jų asmenų šeimos
	Pajamos -148 VRP
	34 484,00

	
	
	Turtas – 262 VRP
	61 046,00

	
	
	
	

	4.
	4-ių asmenų šeimos
	Pajamos – 178 VRP
	41 474,00

	
	
	Turtas – 349 VRP
	81 317,00

	
	
	
	

	5.
	5-ių asmenų šeimos
	Pajamos – 178 VRP
	41 474,00

	
	
	Turtas – 349 VRP
	81 317 ,00

	
	
	
	

	6.
	6-ių asmenų šeimos
	Pajamos – 180 VRP
	41 940,00

	
	
	Turtas –  498 VRP
	116 034,00

	
	
	
	

	7.
	7-ių asmenų šeimos 
	Pajamos –  210 VRP
	48 930,00

	
	
	Turtas –  581 VRP
	135 373,00



(valstybės remiamų pajamų (VRP) dydis – 233 Eur)
3.2. įsigyja pirmą būstą Lietuvos Respublikos teritorijoje arba atitinka vieną iš šių sąlygų:
3.2.1. pastaruosius 5 metus iki prašymo suteikti paramą būstui įsigyti pateikimo dienos, šio prašymo pateikimo metu, taip pat teisės į valstybės iš dalies kompensuojamą būsto kreditą nustatymo metu neturi būsto nuosavybės teise ir nebuvo pasinaudoję šia paramos forma ar finansine paskata pirmąjį būstą įsigyjančioms jaunoms šeimoms, vadovaujantis Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymu;
3.2.2. turi ar per pastaruosius 5 metus iki prašymo suteikti paramą būstui įsigyti pateikimo dienos turėjo nuosavybės teise būstą, kurio naudingasis plotas (visų Lietuvos Respublikoje nuosavybės teise turimų ir (ar) vienu metu turėtų būstų naudingųjų plotų suma), tenkantis (tenkanti) vienam asmeniui ar šeimos nariui, yra mažesnis (mažesnė) kaip 14 kvadratinių metrų, arba turimas būstas, neatsižvelgiant į jo naudingąjį plotą, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų. Parama teikiama valstybės iš dalies kompensuojamų būstų kreditų gavėjams būstui pirkti, statyti (dalį kredito panaudojant žemės sklypui, kuriame yra arba planuojamas statyti būstas, pirkti), nuosavybės teise turimam būstui rekonstruoti;
3.2.3. neįgalusis ar šeima, kurioje yra neįgalusis, nuosavybės teise turi būstą, nepritaikytą neįgaliųjų poreikiams. Parama teikiama tik valstybės iš dalies kompensuojamų būstų kreditų gavėjams nuosavybės teise turimam būstui rekonstruoti jį pritaikant neįgaliųjų poreikiams.
4. Valstybės iš dalies kompensuojamų būsto kreditų suma neturi būti didesnė kaip:
4.1. 53 000 eurų arba ekvivalentas kita valiuta – asmeniui be šeimos;
4.2. 87 000 eurų arba ekvivalentas kita valiuta – dviejų ar daugiau asmenų šeimai;
4.3. 35 000 eurų arba ekvivalentas kita valiuta – nuosavybės teise turimam būstui rekonstruoti, neatsižvelgiant į asmens šeiminę padėtį.

5. Valstybės iš dalies kompensuojamą būsto kreditą gali gauti asmenys ir šeimos, kurie pagal Paramos būstui įsigyti ar išsinuomoti įstatymą turi teisę į paramą būstui įsigyti: pirkti, statyti ar pirkti ir statyti (dalį kredito panaudojant žemės sklypui, kuriame yra arba planuojamas statyti būstas, pirkti), nuosavybės teise turimam būstui rekonstruoti.

6. Teikiamų subsidijų valstybės iš dalies kompensuojamo būsto kredito daliai apmokėti dydžiai yra:
6.1. 15 procentų suteikto valstybės iš dalies kompensuojamo būsto kredito (ar šio kredito likučio) sumos – jaunoms šeimoms, neauginančioms vaikų ar vaikų, kuriems nustatyta nuolatinė globa (rūpyba);
6.2. 20 procentų suteikto valstybės iš dalies kompensuojamo būsto kredito (ar šio kredito likučio) sumos – jaunoms šeimoms, auginančioms vieną vaiką ar vieną vaiką, kuriam nustatyta nuolatinė globa (rūpyba);
6.3. 25 procentai suteikto valstybės iš dalies kompensuojamo būsto kredito (ar šio kredito likučio) sumos – jaunoms šeimoms, auginančioms du vaikus ar du vaikus, kuriems (ar vienam iš jų) nustatyta nuolatinė globa (rūpyba);
6.4. 30 procentų suteikto valstybės iš dalies kompensuojamo būsto kredito (ar šio kredito likučio) sumos:
a) šeimoms, auginančioms tris ar daugiau vaikų ir (ar) tris ar daugiau vaikų, kuriems (ar vienam, ar keliems iš jų) nustatyta nuolatinė globa (rūpyba);
b) neįgaliesiems arba šeimoms, kuriose yra neįgaliųjų. Neįgalusis – asmuo, kuriam LR neįgaliųjų socialinės integracijos įstatymo nustatyta tvarka nustatytas arba sunkus ar vidutinis neįgalumo lygis, arba 40 proc. ar mažesnis darbingumo lygis, arba senatvės amžių sukakęs asmuo, kuriam nustatytas specialiųjų poreikių lygis;
c) asmenims iki 36 metų, kurie yra buvę likę be tėvų globos (rūpybos), ar jų šeimoms;
d) šeimoms, kuriose motina arba tėvas, globėjas (rūpintojas) vieni augina vieną ar daugiau vaikų ir (ar) vaiką (vaikus), kuriam (kuriems) nustatyta nuolatinė globa (rūpyba).

7. Prašymą rajono savivaldybės administracijai asmenys ir šeimos gali užpildyti (Bažnyčios g. 4, Šakiai). Kartu su prašymu pateikiami papildomi dokumentai (nesant galimybės jų gauti iš valstybės ir (ar) savivaldybės institucijų, įstaigų, įmonių ir organizacijų):
7.1. valstybės įmonės Registrų centro Nekilnojamojo turto registro centrinio duomenų banko išrašą apie nuosavybės teise turimą ir (ar) turėtą būstą;
7.2. statinio ekspertizės aktą, sudarytą vadovaujantis Statybos techniniu reglamentu STR 1.04.04:2017 „Statinio projektavimas, projekto ekspertizė“, patvirtintu Lietuvos Respublikos aplinkos ministro 2016 m. lapkričio 7 d. įsakymu Nr.  D1-738 „Dėl statybos techninio reglamento STR1.04.04:2017 „Statinio projektavimas, projekto ekspertizė“ patvirtinimo“ (toliau – STR 1.04.04:2017), patvirtinantį turėtame (turimame) būste įvykusią statinio (jo dalies) avariją ar nustatytą jos grėsmę (statinys (jo dalis) yra avarinės būklės) ir išvadas, pateiktas per pastaruosius 5 metus iki prašymo pateikimo dienos;
7.3. metinę gyventojo (šeimos) turto deklaraciją (FR0001 su priedu FR0001P);
7.4. dokumentus, patvirtinančius, kad motina arba tėvas, globėjas (rūpintojas) faktiškai vieni augina vaiką (-us) ir (ar) vaiką (-us), kuriam (-iems) nustatyta nuolatinė globa (rūpyba):
7.4.1. vieno iš tėvų, vieno iš globėjų (rūpintojų) mirties faktą patvirtinančius dokumentus (pavyzdžiui, mirties liudijimą ar išrašą iš Lietuvos Respublikos gyventojų registro);
7.4.2. įsiteisėjusį teismo sprendimą (-us) dėl:
7.4.2.1. santuokos nutraukimo ir (ar) vaiko gyvenamosios vietos nustatymo ir (ar) vaiko išlaikymo priteisimo;
7.4.2.2. vienam iš tėvų neterminuotai apribotos tėvų valdžios;
7.4.2.3. vieno iš tėvų pripažinimo neveiksniu;
7.4.2.4. vaiko (-ų) išlaikymo sutarties patvirtinimo;
7.4.2.5. vaiko (-ų) gyvenamosios vietos nustatymo ir (ar) išlaikymo priteisimo, jei vaikas (‑ai) gimė nesusituokusiems asmenims, o vaiko (-ų) gimimo įraše nurodyti abu tėvai;
7.4.2.6. vieno iš tėvų pripažinimo dingusiu be žinios;
7.4.3. įsiteisėjusį teismo nuosprendį, kuriuo vienam iš tėvų paskirta su laisvės atėmimu susijusi bausmė;
7.5. įsiteisėjusį teismo sprendimą dėl nuolatinės globos (rūpybos) nustatymo;
7.6. atstovavimą patvirtinantį dokumentą (įgaliojimą, atstovavimo sutartį);
7.7. galiojantį statybą leidžiantį dokumentą Lietuvos Respublikos statybos įstatymo 27 straipsnyje numatytais atvejais (jei šis dokumentas neįregistruotas Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“), kai būsto kreditas imamas būstui statyti;
7.8. statinio ekspertizės aktą, sudarytą vadovaujantis STR 1.04.04:2017, patvirtinantį būste įvykusią statinio (jo dalies) avariją ar nustatytą jos grėsmę (statinys (jo dalis) yra avarinės būklės) ir (ar) Reglamente (ES) Nr.  305/2011nurodytų esminių statinių reikalavimų, įskaitant būsto pritaikymo neįgaliųjų poreikiams reikalavimus, pažeidimus, bei pateiktas išvadas arba galiojantį statybą leidžiantį dokumentą dėl nuosavybės teise turimo būsto Lietuvos Respublikos statybos įstatymo 27 straipsnyje nurodytais atvejais (jei šis dokumentas neįregistruotas Aprašo 7.7 papunktyje nurodytoje sistemoje), rekonstruojant nuosavybės teise turimą būstą, taip pat rekonstruojant nuosavybės teise turimą būstą, pritaikant jį neįgaliųjų poreikiams;
7.9. mokymo įstaigos išduotą pažymą apie į šeimos sudėtį įskaitomus asmenis, kurie yra nesusituokę ir savo vaikų neauginantys pilnamečiai vaikai iki 24 metų ir (ar) pilnamečiai vaikai iki 24 metų, kuriems iki pilnametystės buvo nustatyta rūpyba ir kurie mokosi bendrojo ugdymo mokyklose, profesinio mokymo įstaigose, aukštosiose mokyklose, bendrojo ugdymo mokyklas ar profesinio mokymo įstaigas baigę pilnamečiai vaikai ir (ar) pilnamečiai vaikai, kuriems iki pilnametystės buvo nustatyta rūpyba, nuo bendrojo ugdymo mokyklų ar profesinio mokymo įstaigų baigimo dienos iki tų pačių metų rugsėjo 1 dienos (pažymoje nurodomi šie duomenys: asmens kodas, vardas, pavardė, mokyklos kodas ir pavadinimas, studijų pradžios data, studijų pabaigos data, stipendijos tipo pavadinimas, stipendijos gavimo metai ir mėnuo, išmokėta stipendijos suma).
Jei papildomi dokumentai arba dalis jų nepateikiami kartu su prašymu, asmenys turi juos pateikti per mėnesį nuo prašymo pateikimo dienos. 
8. Nustačius, kad parama būstui įsigyti gauta neteisėtai (kreipiantis pateikti neteisingi duomenys apie turtą, gaunamas pajamas, gauta parama panaudota ne tuo tikslu, kuriam ji suteikta, ir kt.) arba gautas valstybės iš dalies kompensuojamas būsto kreditas grąžinamas kredito davėjui anksčiau kaip per 5 metus, arba už šį kreditą įsigytas būstas per pirmuosius 5 metus nuo kreditavimo sutarties sudarymo dienos perleidžiamas kito asmens nuosavybėn, privaloma suteiktą subsidiją grąžinti į valstybės biudžetą. Negrąžinta išmokėta subsidijos ar jos dalies dydžio suma išieškoma Lietuvos Respublikos civilinio proceso kodekso nustatyta tvarka.

Informaciją teikia rajono savivaldybės administracijos Biudžeto, turto ir strateginio planavimo skyrius (Šakiai, Bažnyčios g. 4, 200 kab., tel. +370 345 66 108, sonata.gruzdaitiene@sakiai.lt). 
 


